Kisapáti Község Önkormányzata

8284 Kisapáti, Kossuth u. 77/1.
H I R D E T M É N Y!

Tájékoztatom a Tisztelt Lakosságot, hogy Kisapáti Község Önkormányzata a Belügyminisztériumhoz benyújtott pályázata alapján szociális célú tűzifa vásárláshoz kapcsolódó kiegészítő támogatást kapott, ezért a szociálisan rászorulók részére az Önkormányzat Képviselő-testülete a téli fűtéshez szükséges tűzifa biztosításához természetbeni ellátás formájában kíván támogatást nyújtani.

Szociális célú tűzifa támogatásban az részesülhet, aki a lakását tűzifával fűti.

„(4) A szociális rászorultság elbírálásánál előnyben részesül az, akinek a háztartásában:

a) szociális igazgatásról és szociális ellátásokról szóló 1993. évi III. törvény (a továbbiakban: Szt.) szerint:

aa) aktív korúak ellátására jogosult;

ab) időskorúak járadékára jogosult;

ac) települési támogatásra (különösen a lakhatáshoz kapcsolódó rendszeres kiadások viselésével kapcsolatos támogatásban részesülő) jogosult él;

b) a gyermekek védelméről és a gyámügyi igazgatásról szóló törvény szerint:

ba) rendszeres gyermekvédelmi kedvezményben részesül;

bb) hátrányos vagy halmozottan hátrányos helyzetű gyermek él;

c) mozgáskorlátozott él;

d) 3 vagy annál több gyermeket nevelnek.”
Fenti ellátásban részesülők közül a tűzifa támogatás annak nyújtható, ahol a kérelmező háztartásában az egy főre jutó havi jövedelem nem haladja meg a 72.000 Ft-ot, egyedül élő esetén a 100.000 Ft-ot. 
A szociális tűzifa igénylő kérelem letölthető a település honlapjáról, www.kisapati.hu illetve személyesen átvehető a Szigligeti Közös Önkormányzati Hivatal Nemesgulácsi Kirendeltségen (8284 Nemesgulács, József Attila utca 59.).
A kitöltött kérelmet, a kérelemben feltüntetett iratokkal együtt kell benyújtani Nemesgulácsi Kirendeltség szociális ügyintézőjénél legkésőbb 2024. szeptember 30-ig. 
A benyújtási határidő lejártát követően a Polgármester dönt a szociális tűzifa jogosultjairól.
Kisapáti, 2024. augusztus 15.
                                                                          Kiss Imre s.k.
                                                                           polgármester
